
[bookmark: _GoBack]Savivaldybių gydytojų bendradarbiavimo su Sveikatos apsaugos ministerijos Ekstremalių sveikatai situacijų centru ekstremaliųjų situacijų prevencijos srityje poreikio analizė

Sveikatos apsaugos ministerijos Ekstremalių sveikatai situacijų centras (toliau – SAM ESSC), siekdamas įvertinti bendradarbiavimo su SAM ESSC poreikį, bendradarbiavimo galimybes ir būdus ekstremalių visuomenės sveikatai situacijų prevencijos srityje atliko savivaldybių gydytojų poreikio įvertinimą. Buvo parengta apklausos, kurios tikslas - įvertinti savivaldybių gydytojų bendradarbiavimo su SAM ESSC poreikį, bendradarbiavimo galimybes ir būdus ekstremalių visuomenės sveikatai situacijų prevencijos srityje, anketa.
            Kvietimai sudalyvauti apklausoje buvo išsiųsti 60-ies savivaldybių gydytojams. Apklausoje sudalyvavo 39 – ių savivaldybių darbuotojai (atsako dažnis – 65 proc.). 

Savivaldybių gydytojų bendradarbiavimas sveikatos stiprinimo, stebėsenos ir prevencijos srityse su kitomis institucijomis

Apklausos dalyvių buvo klausiama, su kuriomis valstybės institucijomis jie dažniausiai bendradarbiauja sveikatos stiprinimo, stebėsenos ir prevencijos srityje. Nustatyta, kad įstaiga, su kuria bendradarbiaujama dažniausiai, yra Sveikatos apsaugos ministerija (toliau – SAM) (bendradarbiauja 64,1 proc. respondentų) bei Nacionalinis visuomenės sveikatos centras prie Sveikatos apsaugos ministerijos (toliau – NVSC) (61,5 proc.). Taip pat bendradarbiaujama su Užkrečiamųjų ligų ir AIDS centru (toliau – ULAC) (17,9 proc.), Higienos institutu (toliau – HI) ir Visuomenės sveikatos biurais (15,3 proc.), Sveikatos mokymo ir ligų prevencijos centru (12,8 proc.), šiek tiek rečiau – su Nacionalinė visuomenės sveikatos priežiūros laboratorija (toliau – NVSPL), su Policijos departamentu ir  Narkotikų, tabako ir alkoholio kontrolės departamentu (po 7,6 proc.). Tarp įstaigų, su kuriomis bendradarbiaujama, taip pat buvo paminėta Savivaldybės, asmens sveikatos priežiūros įstaigos, Socialinių paslaugų centrai, Socialinė apsaugos ir darbo ministerija (5,1 proc.). Po vieną respondentą paminėjo bendradarbiavimą su Aplinkos ministerija, Teritorinės ligonių kasos, Vidaus reikalų ministerija, VESOC, SAM ESSC.
 



Savivaldybės gydytojų bendradarbiavimas su valstybės institucijomis ir specialistais sveikatos stiprinimo, stebėsenos ir prevencijos srityse
	
Puikiai vertinančių bendradarbiavimą su valstybės institucijomis ir specialistais, dalyvaujančiais sveikatos stiprinimo, stebėsenos ir prevencijos sričių procese bei manančių, kad institucijos aktyviai bendradarbiauja buvo tik 28,9 proc. 5,3 proc. respondentų bendradarbiavimą vertina vidutiniškai ir mano, kad institucijos bendradarbiauja ne taip intensyviai, kaip turėtų, bendradarbiavimas praktiškai nevyksta arba vyksta minimaliai. 2,6 proc. respondentų teigė, kad „SAM mažai domisi, kas vyksta mažose savivaldybėse, išleidžia sprendimus, kurie mažoms savivaldybėms būna labai didelis iššūkis, į išsakytas pastabas ypatingai retai atsižvelgdavo. Didžiausia parama pandemijos metu yra kolegos savivaldybių gydytojai“ (kalba netaisyta).

Savivaldybių gydytojų bendradarbiavimo būdai su valstybės institucijomis

Paklausti, kokius bendradarbiavimo būdus jie dažniausiai taiko bendradarbiaudami su valstybės institucijomis, daugiausia savivaldybių gydytojai nurodė susitikimus, pasitarimus, posėdžius, renginius bendrų posėdžių (59,4 proc.) ir renginių organizavimą (paskaitas, seminarus, konferencijas, projektus, mokymus, diskusijas), bendravimą el. paštu (45,9 proc.), telefonu (43,2 proc.) ir siunčiant oficialius raštus (37,8 proc.). Tarp kitų atsakymų buvo nurodyta – sutartys bei nuoširdumas, draugiškumas.

[bookmark: _Hlk55292855]Savivaldybių gydytojų bendradarbiavimas su valstybės institucijomis  ekstremalių visuomenės sveikatai situacijų prevencijos srityje 

Didžiajai daugumai – 63,2 proc. apklausos dalyvių teko bendradarbiauti su valstybės institucijomis grėsmių visuomenės sveikatai / ekstremalių visuomenės sveikatai situacijų prevencijos srityje, tik 28,9 proc. apklaustųjų teigė, kad neteko bendradarbiauti šioje srityje. 7, 9 proc. nežino.

Kokiais būdais savivaldybių gydytojai yra bendradarbiavę su valstybės institucijomis ekstremalių visuomenės sveikatai situacijų prevencijos srityje 

               Daugiau nei pusę savivaldybių gydytojų teigė, kad daugiausia su valstybės institucijomis bendradarbiauja dalyvaudami bendruose pasitarimuose, posėdžiuose ar darbo grupėse (83, 3 proc.), taip pat keičiantis informacija apie grėsmes visuomenės sveikatai / ekstremalias visuomenės sveikatai situacijas (66,7 proc.), derinant teisės aktų projektus ar kitus dokumentus (62,5 proc.), pasidalijant informacija, reikalinga šviesti visuomenę ekstremaliųjų situacijų prevencijos klausimais (54, 2 proc.), o mažiau nei pusę atliekama svarstant valstybės institucijų pasiūlymus, susijusius su ekstremaliųjų situacijų prevencija (41, 7 proc.), organizuojant bendras visuomenės švietimo iniciatyvas ekstremaliųjų situacijų prevencijos srityje (renginiai, leidiniai, kt.) (29,2 proc.), vykdant visuomenės sveikatos stebėseną po įvykusių ekstremaliųjų situacijų (16, 7 proc.). 

Priimtiniausi bendradarbiavimo aspektai su valstybės institucijomis

Daugiausia apklausos dalyvių pažymėjo, kad keitimasis informacija, pasikeitimas gerąją praktika ir bendri pasitarimai yra priimtiniausias bendradarbiavimo su valstybės institucijomis aspektas. Taip pat vienas priimtiniausių būdų yra metodinė pagalba (74,4 proc.), ekspertinė pagalba (51,3 proc.). Dalomosios medžiagos keitimąsi pažymėjo 25,6 proc., atvažiuojamuosius renginius 15, 4 proc.), išvažiuojamuosius renginius – 10, 3 proc., nuotolinės konferencijos – 2,6 proc.

Bendruomenės pasirengimas ekstremalių visuomenės sveikatai situacijų prevencijos srityje

            Nustatyta, kad tik 10,3 proc. savivaldybių gydytojai mano, kad  savivaldybės gyventojai turi pakankamai žinių apie ekstremalias visuomenės sveikatai situacijas bei yra pakankamai joms pasirengę. 53,8 proc. apklausos dalyvių mano, kad neturi pakankamai žinių ekstremalioms situacijoms bei nėra joms pasirengę, o 35,9 proc. to nežino.

[bookmark: _Hlk55294630]Gyventojų poreikiai ekstremalių visuomenės sveikatai situacijų prevencijos srityje

Į klausimą, kokie yra jų savivaldybės gyventojų poreikiai ekstremalių visuomenės sveikatai situacijų prevencijos srityje, didelė dalis apklaustųjų atsakė, kad jiems trūksta lengvai randamos ir prieinamos bendros informacijos. Taip pat buvo pastebėta, kad žinių (mokymų) atnaujinimas būtinas vykdyti nuolat. Taip pat gyventojams trūksta tinkamos pagalbos sveikatos priežiūros srityje (16,1 proc.) bei pagalbos senyvo amžiaus žmonėms bei psichologo paslaugų (6,4 proc.).

Bendradarbiavimas su Sveikatos apsaugos ministerijos Ekstremalių sveikatai situacijų centru

Tik 28,2 proc. savivaldybės gydytojų pakanka informacijos apie SAM ESSC vykdomas veiklas, tačiau daugumai (53,8 proc.) informacijos nepakanka, 17,9 proc. apklaustųjų respondentų – nežino.

Savivaldybės gydytojų ir SAM ESSC bendradarbiavimo poreikis

Respondentų, matančių savivaldybės gydytojų ir SAM ESSC bendradarbiavimo ekstremalių visuomenės sveikatai situacijų prevencijos srityje poreikį, buvo 79,5 proc., 2,6 proc. – tokio poreikio nemato, o 17,9 proc. – nuomonės neturi.

Kuriose savivaldybių gydytojų veiklos srityse būtų naudingas bendradarbiavimas su SAM ESSC

Apklausos metu taip pat buvo įvertintos respondentų nuomonės apie tai, kuriose savivaldybės gydytojų veiklos srityse būtų naudingas bendradarbiavimas su SAM ESSC. 
Daugiausia respondentų (38,4 proc.) sutiko, kad Savivaldybės teritorijoje SAM ESSC organizuotų ir dalyvautų įgyvendinant Lietuvos sveikatos programą, Lietuvos sveikatos strategiją, valstybines sveikatinimo programas ir kitas valstybės sveikatos srities strateginio planavimo dokumentus. 33,3 proc. nei sutiko, nei nesutiko su SAM ESSC dalyvavimu. Su bendradarbiavimo nauda visiškai sutiko 17,9 proc. apklausoje dalyvaujančių respondentų. Ir tik po 5,1 proc. apklaustųjų nesutiko arba visiškai nesutiko su bendradarbiavimu su SAM ESSC.
Didžioji dauguma – 46,1 proc. savivaldybės gydytojų sutiko ir 17,9 proc. visiškai sutiko su teiginiu, kad bendradarbiaudami su SAM ESSC, galėtų vykdyti savivaldybėje veikiančių sveikatos priežiūros įstaigų veiklos priežiūrą, koordinuoti jų veiklą, teikti išvadas ligų prevencijos ir sveikatinimo klausimais. 17,9 proc. respondentų nei sutiko, nei nesutiko su šiuo teiginiu. Su bendradarbiavimo nauda nesutiko 10,2 proc. ir 5,1 proc. visiškai nesutiko.
             46,1 proc. respondentų sutiko su SAM ESSC bendradarbiavimu Analizuoti savivaldybės gyventojų sveikatos būklę ir jos rizikos veiksnius, pagal kompetenciją teikti išvadas ir pasiūlymus. 28,2 proc. nei sutiko, nei nesutiko. 10,2 proc. visiškai sutiko, 7,6 proc. nesutiko ir 5,1 proc. visiškai nesutiko.
               53,8 proc. ir  23,0 proc. sutiko arba visiškai sutiko su SAM ESSC bendradarbiavimą Organizuoti ir koordinuoti tarpinstitucinį bendradarbiavimą sveikatos klausimais. 10,2 proc. nei sutiko, nei nesutiko, o 7,6 proc. visiškai nesutiko ir 2,5 proc. nesutiko su šiuo teiginiu.
43,5 proc. sutiko ir 35,9 proc. visiškai sutiko su SAM ESSC bendradarbiavimą Organizuoti Savivaldybės sveikatos priežiūros įstaigų veiklą  ligų prevencijos ir sveikatinimo klausimais, likviduoti stichinių nelaimių, avarijų, ekologinių katastrofų padarinius, 15,3 proc. nei sutiko, nei nesutiko. 2,5 proc. – visiškai nesutiko.
35,8 proc. sutiko ir 2,5 proc. visiškai sutiko Savivaldybės tarybai teikti metinį pranešimą apie savivaldybės gyventojų sveikatos būklę ir priemones jai gerinti, po 25, 6 proc. respondentų nei sutiko, nei nesutiko ir nesutiko, o 10,2 proc. visiškai nesutiko su teiginiu.

Kuriais ekstremaliųjų situacijų atvejais savivaldybių gydytojai galėtų bendradarbiauti su SAM ESSC

1. Pavojingų užkrečiamųjų ligų epidemijos ir (ar) pandemijos 94,9 proc.
2. Užterštumas radioaktyviosiomis medžiagomis 69,2 proc.
3. Kenksmingųjų organizmų židiniai 48,7 proc.
4. Didelė pramoninė avarija 46,2 proc. ir Cheminė avarija 46,2 proc.
5. Branduolinės avarijos 43,6 proc.
6. Stichiniai, katastrofiniai hidrologiniai ir meteorologiniai reiškiniai 33,3 proc.
7. Miškų ir durpynų gaisrai 10,3 proc. 
8. Sausra 5,1 proc. ir Potvynis 5,1 proc.

Kiek SAM ESSC veikla yra svarbi Jūsų įstaigos veiklai / savivaldybės gyventojui

[bookmark: _Hlk55378051]Kad SAM ESSC veikla yra svarbi įstaigos veiklai nurodė 58,9 proc. respondentų, o gyventojui - 46,1 proc. Kad būtina įstaigos veiklai nurodė – 15,3 proc., o gyventojui – 7,6 proc. Kad ribotai svarbi įstaigos veiklai nurodė – 15,3 proc., o gyventojui – 17, 9 proc. Kad nesvarbi įstaigos veiklai nurodė – 2,5 proc., o gyventojui – 7, 6 proc. Kad nežino/sunku įvertinti įstaigos veiklai nurodė – 7,6 proc., o gyventojui – 20, 5 proc. 

Kokie veiksniai galėtų trukdyti / trukdo savivaldybių gydytojų bendradarbiavimui su SAM ESSC ekstremaliųjų situacijų prevencijos srityje?

1. Reglamentavimo trūkumas 28,2 proc. 
2. SAM ESSC iniciatyvos bendradarbiauti stoka 20,5 proc. 
3. Laiko naujiems projektams stoka 5,1 proc.
4. Nepakankamas / neaiškus visuomenės švietimo ekstremalių visuomenės sveikatai situacijų prevencijos srityje funkcijų apibrėžtumas; Bendradarbiavimas su SAM ESSC vykdant visuomenės švietimą ekstremalių visuomenės sveikatai situacijų klausimais nėra tarp įstaigos prioritetų;  Finansinių išteklių trūkumas; Savivaldybių gydytojai neturi pakankamos kompetencijos efektyviai vykdyti visuomenės švietimą.  


Tinkamiausios SAM ESSC bendradarbiavimo su savivaldybių gydytojais ekstremalių sveikatai situacijų prevencijos srityje kryptys 

Įvertinus respondentų atsakymus į klausimus, atspindinčius jų nuomonę apie tai, kokios būtų tinkamiausios SAM ESSC bendradarbiavimo su savivaldybės gydytojais ekstremalių sveikatai situacijų prevencijos srityje kryptys, nustatyta, kad daugumai (84,6 proc.) savivaldybės gydytojų tinkamiausios priemonės būtų konsultavimas, keitimasis informacija (74,4 proc.) ir metodinė pagalba (71,8 proc.). Šiek tiek mažiau respondentų nurodė specialistų mokymą (59,0 proc.), bendrų konferencijų / seminarų organizavimą (61,5 proc.), tyrimai (15,4 proc.) ir apklausos (10,3 proc.).

Savivaldybių gydytojų bendradarbiavimo su SAM ESSC skatinimas

Dalyvavusiųjų apklausoje buvo prašoma atsakyti, kas galėtų paskatinti didesnį savivaldybių gydytojų bendradarbiavimą su SAM ESSC. Buvo pateikti tokie atsakymai:
· abipusis susitarimas, bendrų konferencijų / seminarų bei kitų renginių organizavimas;
· SAM ESSC lyderystė, koordinavimas
· SAM ESSC bendradarbiavimo iniciatyva, mokymai, informacijos teikimas, kiti konkretūs bendradarbiavimo pasiūlymai;
· specialistų motyvacija ir naujų įgūdžių įgijimo svarbos išaiškinimas;
· atviri pokalbiai gyvų susitikimų metu;
· metodinių planų parengimas ir pritaikymas konkrečioje savivaldybėje;
· teisinis reglamentavimas. 

Valdant COVID-19 ligą (koronaviruso infekciją) savivaldybės teritorijoje didžiausi iššūkiai tenkantys savivaldybės gydytojams

Daugiausia respondentų (47 proc), kad didžiausias iššūkis valdant COVID -19 (koronaviruso infekciją) buvo teisės aktų, OV sprendimų neaiškumas ir jų sudėtingas įgyvendinimas konkrečiose savivaldybėse. Taip pat 44, 1 proc. respondentų nurodė žmogiškųjų išteklių trūkumą (tiek savivaldybės gydytojų, tiek asmens sveikatos priežiūros įstaigų gydytojų trūkumas ypač mažose savivaldybėse).    20,5 proc. nurodė, kad trūko AAP priemonių. Po 11, 7 proc. teigė, kad neįsitraukimas privačių ASPĮ valdant COVID -19 (koronaviruso infekciją) ir finansavimas. 5,8 proc. respondentų pritrūko kompetencijos ir komandinio darbo.

Ko labiausiai trūko valdant COVID-19 ligos (koronaviruso infekcijos) plitimą savivaldybėse ir ką būtų galima patobulinti

· Koordinavimo
· Žinių, patirties
· Žmogiškųjų išteklių
· Bendradarbiavimo su SAM ir NVSC
· Gyventojų sąmoningumo
Pasiūlymai: praplėsti koordinatorių ir darbų organizavimo komandas.

Ar savivaldybės pasirengusios antrajai COVID-19 ligos (koronaviruso infekcijos) bangai

Taip – 68,4 proc.
Nežino - 31,6 proc.
Savivaldybės jaučiasi pasirengusios antrajai COVID -19 (koronaviruso infekcijos) bangai, kadangi turi apsirūpinę AAP, daugiau bendraujama su tokiomis įstaigomis kaip NVSC, ASPĮ, SAM, žinoma liga ir jos valdymo būdai, per pusmetį įgauta patirtis, taip pat pasirengę dirbti nuotoliniu būdu. Bet vis dar nežinoma kokios užduotys bus pavestos vykdymui iš SAM ir ar užteks žmogiškųjų išteklių.















IŠVADOS

1. Savivaldybių gydytojams trūksta informacijos apie SAM ESSC vykdomas veiklas ir žinių apie ekstremaliąsias situacijas bei algoritmų, kaip elgtis jų metu bei nėra joms pasirengę. 
             2. Apklaustųjų nuomone, savivaldybių gydytojai noriai galėtų bendradarbiauti su SAM ESSC tokių galimų pavojų, kaip pavojingų užkrečiamųjų ligų epidemijos ir (ar) pandemijos, užterštumo radioaktyviosiomis medžiagomis atvejais, kenksmingų organizmų židiniais bei pramoninių, cheminių ir branduolinės  avarijų atvejais. 
3. SAM ESSC veikla yra gan svarbi savivaldybių gydytojams bei gyventojams. Beveik 80 proc. respondentų, mato poreikį bendradarbiauti su SAM ESSC ekstremalių visuomenės sveikatai situacijų prevencijos srityje. Daugiausia apklausos dalyvių pažymėjo, kad keitimasis informacija, pasikeitimas gerąją praktika ir bendri pasitarimai yra priimtiniausias bendradarbiavimo su valstybės institucijomis aspektas. Taip pat vienas priimtiniausių būdų yra konsultavimas, metodinė pagalba, ekspertinė pagalba. Pastebėta, kad žinių (mokymų) atnaujinimas būtinas vykdyti nuolat.
4. Taip pat respondentai nurodė, kad SAM ESSC veikla yra svarbi organizuojant ir koordinuojant tarpinstitucinį bendradarbiavimą sveikatos klausimais. 
5. Dauguma respondentų  tikisi  SAM ESCC lyderystės ir koordinavimo. 






